Okresná prokuratúra Pezinok 
Šenkvická cesta 5, 902 01 Pezinok

Sp. zn. : 2 Pv 726/13/1107	Pezinok, 22.4.2014
EEČ : 2-14-36-2014

U Z N E S E N I E

Trestná vec:	obvinený XXXXX 
Prečin:	Marenie výkonu úradného rozhodnutia podľa § 348 odsek 1 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 05.09.2013 v čase o 8.45 h odsotil upratovačku, ktorá otvárala vstupné dvere mužského oddelenia AG, XXXXX na XXXXX a následne ušiel z areálu nemocnice, napriek tomu, že mu bolo uznesením Okresného súdu XXXXX I sp. zn. XXXXX zo dňa 10.12.2003 nariadené ústavné ochranné psychiatrické liečenie, ktoré má vykonávať v uvedenom zariadení, 

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník Okresného riaditeľstva PZ XXXXX, Obvodného oddelenia XXXXX pod ČVS: ORP XXXXX dňa 27.09.2013 vydal uznesenie o začatí trestného stíhania v zmysle § 199 ods. 1 Tr. por. a súčasne  v zmysle § 206 ods. 1 Tr. por. vzniesol obvinenie XXXXX pre  prečin marenia úradného rozhodnutia podľa § 348 ods. 1 písm. c) Trestného zákona, ktorého sa mal dopustiť na na vyššie uvedenom skutkovom základe.
Po ukončení vyšetrovania poverený príslušník PZ predložil dňa 10.04.2014 prokurátorovi v zmysle § 209 ods. 1 Tr. por. vyšetrovací spis s návrhom na zastavenie trestného stíhania.
V priebehu trestného konania bola vypočutá svedkyňa, do konania boli v zmysle ustanovenia podľa § 142 ods. 1 Tr. por.  pribratí znalci z  odboru zdravotníctva - odvetvie psychiatria.                                 
Svedok XXXXX vo svojej výpovedi dňa 27.09.2013 uviedla, že je ošetrujúcou lekárkou obvineného XXXXX, ktorý je v psychiatrickej nemocnici umiestnený na základe uznesenia Okresného súdu XXXXX XXXXX od roku 2003 na dobu neurčitú. Obvinený je zbavený spôsobilosti na právne úkony v celom rozsahu na základe rozsudku OS XXXXX XXXXX zo dňa 16.07.2004 Stav obvineného je priebežne kontrolovaný. Môže byť nebezpečný hlavne keď neužíva lieky, na slobode sa v minulosti dopúšťal trestnej činnosti. 
Zo záverov znaleckého posudku psychiatričky XXXXX a XXXXX vyplýva, že obvinený v čase skutku trpel a trpí duševnou poruchou – schizofréniou paranoides s defektom osobnosti, ktorá má vplyv na jeho ovládacie a rozpoznávacie schopnosti. Nie je schopný chápať zmysel trestného konania a taktiež nemožno očakávať  zlepšenie či vyliečenie jeho psychickej poruchy. Z psychiatrickej liečby je v súčasnom stave neprepustiteľný..  
Podľa § 215 ods. 1 písm. e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.
V zmysle § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.
Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martina Sofia Svitnič
prokurátorka